คือมีอาการไอ เจ็บคอ มีไข้สูง รู้สึกจะอ้วกตลอด อ่อนเพลีย ปวดหัว อาการจะเป็นหนักช่วงกลางคืนบางทีรู้สึกเหมือนจะชักด้วย
สวัสดีค่ะ อาการไอ เจ็บ คอ มีไข้ อาจเกิดจาก1.การติดเชื้อไวรัสที่ทำให้เกิดหวัดทั่วไป2.การติดเชื้อแบคทีเรียที่บริเวณลำคอ3.เป็นไข้หวัดใหญ่ซึ่งเป็นเชื้อไวรัสชนิดหนึ่ง จะต่างกับเชื้อไวรัสชนิดอื่นคือมักรุนแรงกว่า และควรได้รับการรักษาด้วยการรับประทานยาฆ่าเชื้อไวรัสไข้หวัดใหญ่เป็นเวลา 5 วัน4 ทางเดินหายใจส่วนล่างติดเชื้อเช่นหลอดลมอักเสบ ปอดอักเสบ แต่มักหอบเหนือ่ยร่วมด้วยส่วนเรื่องไข้เลือดออกนั้น หากไข้สูงลอยมาหลายวันก็อาจเป็นไปได้ แต่ไข้เลือดออกมักไม่ค่อยมีอาการไอหรือเจ็บคอค่ะการดูแลตัวเองเบื้องต้น ดื่มน้ำมากๆ พักผ่อน รับประทานยาลดไข้ในกลุ่มยาพาราเซตามอลได้ รับประทานยาแก้แพ้กลุ่มต้านฮิสตามีนเพื่อลดน้ำมูกได้ และจิบยาแก้ไอ หรืออมยาอมแก้เจ็บคอเพื่อบรรเทาอาการได้ หลีกเลี่ยงการไปในที่ชุมชนเพราะอาจจะแพร่กระจายเชื้อโรคได้ผ่านการไอจามหากไข้สูงตลอด กินได้น้อย อ่อนเพลีย ไอมาก ควรไปพบแพทย์เพื่อตรวจร่างกายและตรวจเลือดเพิ่มเติม